മകളെ പരിചയപ്പെടുത്തി ശ്രിയ ശരണ് ആശംസകളുമായി ആരാധകര് തെന്നിന്ത്യന് സിനിമാ പ്രേമികളുടെ പ്രിയ നടിയാണ് ശ്രിയ ശരണ്.സൂപ്പര് താരങ്ങള് ഉള്പ്പടെ നിരവധി നായകന്മാര്ക്കൊപ്പം അഭിനയിച്ച താരം മികച്ച കഥാപാത്രങ്ങളെ പ്രേക്ഷകര്ക്ക് സമ്മാനിച്ചു. പോക്കിരിരാജഎന്ന ചിത്രത്തില് പൃഥ്വിരാജിന്റെ നായികയായും താരം തിളങ്ങി. വിവാഹ ശേഷം അഭിനയ ജീവിതത്തില് നിന്നും വിട്ടുനില്ക്കുകയാണ് ശ്രിയ. മൂന്നുവര്ഷം മുന്പായിരുന്നു ആന്ഡ്രേയ് കൊഷ്ചീവും ശ്രിയയും വിവാഹിതരായത്. വിവാഹശേഷം ഭര്ത്താവിനൊപ്പമുളള ചിത്രങ്ങള് വളരെ അപൂര്വമായേ ശ്രിയ പങ്കുവച്ചിരുന്നുളളൂ. കഴിഞ്ഞ ദിവസമാണ് തങ്ങളുടെ ജീവിതത്തിലേക്ക് ഒരു കുഞ്ഞുകൂടി എത്തിയ വിവരം ശ്രിയ അറിയിച്ചത്. ജനുവരിയിലായിരുന്നു ശ്രിയയ്ക്ക് മകള് പിറന്നത്. രാധ എന്നാണ് മകള്ക്ക് പേരിട്ടിരിക്കുന്നത്. പിന്നാലെ നിരവധി പേരാണ് താരത്തിന് ആശംസകളുമായി രംഗത്തത്തിയത്.